Søstrene Hagelin

Søstrene Hagelin er et bergensk fiskematfirma som har butikker i Strandgaten 3 og Kong Oscars gate 2A i Bergen sentrum. Slagordet deres er «Gyldne øyeblikk med sunne smaksopplevelser»
Søstrene Hagelin-butikken ble åpnet av søstrene Gudrun Hagelin og Elna Hagelin i 1929.


== Familiehistorie ==
Søstrene Elna og Gudrun Hagelin ble født i 1905 og 1908. Faren Hans Andreas Hagelin drev en gullsmed i Bergen, men fant senere ut at han hadde nikkelallergi. Han solgte lokalet til Magnus Aase og startet et nytt kapittel på Nedre Stedje gard i Sogndal. Søstrene klarte ikke helt å slå seg til ro i Sogndal, derfor flyttet Elna til Stabekk da hun ble gammel nok. I Stabekk utdannet Elna seg ved Stabekk husmorskole. I 1929 tok hun med lillesøsteren Gudrun til Bergen, der de ville få en drøm til å gå i oppfyllelse. De ville skape en kjede der de kunne servere gode tradisjonelle bergenske fiskeretter.Hagelinfamilien er av svensk opprinnelse. I middelalderen var Bergen en av Nord-Europas storbyer og tiltrakk seg mange dyktige håndverkere. Hagelinfamilien drev en anerkjent gullsmedforretning på Strandkaien gjennom generasjoner. Ifølge muntlige overføringer fikk søstrene Hagelins far nikkelallergi og måtte kvitte seg med sitt håndverk. Han solgte bedriften til Magnus Aase som drev videre som gullsmed i lokalene på Strandkaien. Hagelinfamilien flyttet til Sogndal der de drev Nedre Stedje Gård i det som i dag er en del av Sogndal sentrum. De to søstrene klarte ikke å slå seg til ro i Sogndal. Vi kan jo tenke oss hvordan stemningen var i det hagelinske hjem når far begynte å fortelle om gamle dager i Bergen. Da de ble gamle nok dro de til Stabekk, der de utdannet seg på Stabekk Husmorskole. I 1929 flyttet de to søstrene Elna og Gudrun Hagelin til Bergen.
Albert Viljam Hagelin er fetteren til faren til søstrene Hagelin.


== Fiskematbutikken ==
Etter å ha flyttet til Bergen ønsket søstrene å oppfylle drømmen deres om å starte en fiskematbutikk basert på gamle Bergenske tradisjoner. De åpnet butikken i Kong Oscars gate. De hadde stor suksess og butikken ble kjent langt utover Bergens grenser.
I 1957 flyttet butikken til Olav Kyrres Gate og i 2009 fikk butikken nye eiere og flyttet inn i Madam Bergen sine gamle lokaler i Strandgaten. De nye eierne var Anton Engen, Rune Mjøs og Torodd Iversen.
Drømmen gikk i oppfyllelse da de først startet kjeden i Kong Oscars gate 51. Restauranten ble en stor suksess, ikke bare for bergensere men også utenbys. Det var lange køer og blant de var til og med Kong Olav. Han fikk fiskekakene levert til seg på Gamlehaugen når han var i Bergen. Søstrene var nemlig svært nøye og hadde utvalgte leverandører. Det var kun ferske råvarer og kvalitetskontroller. Grunnet dette har søstrene vunnet mange priser, og også kongens fortjenstmedalje. I 1959 flyttet restauranten til Olav Kyrres gate 33. Etter mange år i bransjen var Elna på sine eldre dager og døde i 1971. Gudrun fortsatte i bedriften helt til hun var 74 år og måtte gi seg på grunn av sykdom. Da begge søstrene måtte gi seg var det niesen Kari Hagelin som tok over. Kari eide kjeden i 11 år før hun solgte den ut av familien i 2009 til Rune Mjøs, Torodd Iversen og Anton Engen. Til den dag idag ligger restauranten på strandkaien og det brukes fortsatt samme oppskrift som i 1929. 


== Referanser ==


== Kilder ==
Søstrene Hagelins egen side om historien til butikken
Bergenseren ble Quislings høyre hånd Arkivert 20. desember 2016 hos Wayback Machine.